|  |  |
| --- | --- |
|  |  **บันทึกข้อความ** |

**ส่วนราชการ** กสว. (กง.ทช.) โทร. ๐-๒๒๔๑-๙๐๐๐ ต่อ 2113

**ที่** มท ๐๘20.3/ **วันที่** มกราคม ๒๕68

**เรื่อง** การส่งคืนงบประมาณเงินอุดหนุนสำหรับภารกิจป้องกันและควบคุมไฟป่าขององค์กรปกครองส่วนท้องถิ่น

เรียน อสถ.

 **1. เรื่องเดิม**

 1.1 สถ. ได้มีหนังสือ ด่วนที่สุด ที่ มท 0820.3/ว 2180 ลงวันที่ 24 พฤษภาคม 2567 จัดสรรงบประมาณรายจ่ายประจำปีงบประมาณ พ.ศ. 2567 แผนงานยุทธศาสตร์ส่งเสริมการกระจายอำนาจให้แก่ อปท. งบเงินอุดหนุน เงินอุดหนุนทั่วไป เงินอุดหนุนสำหรับภารกิจป้องกันและควบคุมไฟป่าของ อปท. ให้แก่ อปท. จำนวน 2,361 แห่ง เป็นเงิน 50,153,400 บาท **(เอกสาร 1)**

 1.2 กสว. ได้รับแจ้งจากจังหวัดว่า มี อปท. บางแห่ง ที่ได้รับการจัดสรรงบประมาณ
เงินอุดหนุน เงินอุดหนุนทั่วไป เงินอุดหนุนสำหรับภารกิจป้องกันและควบคุมไฟป่าของ อปท. ไม่ได้รับ
การถ่ายโอนภารกิจการป้องกันและควบคุมไฟป่าจากกรมป่าไม้ และไม่มีพื้นที่ป่าสงวนในพื้นที่ จึงมีความประสงค์
ที่จะไม่รับงบประมาณดังกล่าวและส่งคืนให้แก่ สถ. โดย กสว. จึงได้มีหนังสือ ด่วนที่สุด ที่ มท 0820.3/517
ลงวันที่ 11 มิถุนายน 2567 และหนังสือ ด่วนที่สุด ที่ มท 0820.3/523 ลงวันที่ 13 มิถุนายน 2567
ขอหารือกรณีการส่งคืนเงินอุดหนุน เงินอุดหนุนทั่วไป เงินอุดหนุนสำหรับภารกิจการป้องและควบคุมไฟป่า
ของ อปท. กับ สน.คท. และ กพส. เพื่อจะได้แจ้งเป็นแนวทางการดำเนินงานให้แก่จังหวัดต่อไป **(เอกสาร 2)**

1.3 สน.คท. ได้มีหนังสือ ด่วนที่สุด ที่ มท 0808..2/768 ลงวันที่ 17 มิถุนายน 2567 แจ้งว่า ได้กำหนดแนวทางการส่งคืนเงินอุดหนุนทั่วไป ภายในปีงบประมาณที่ได้รับจัดสรรให้สำนัก/กอง
และ อปท. ถือปฏิบัติไว้แล้ว ตามหนังสือ ที่ มท 0808.2/ว 2 ลงวันที่ 26 พฤศจิกายน 2564 และหนังสือ สถ.
ที่ มท 0808.2/ว 2818 ลงวันที่ 26 พฤศจิกายน 2564 เรื่อง แนวทางการปฏิบัติเกี่ยวกับการส่งคืน
เงินอุดหนุนทั่วไปที่ต้องนำส่งเป็นเงินเบิกเกินส่งคืน **(เอกสาร 3)**

 1.4 กพส. ได้มีหนังสือ ด่วนที่สุด ที่ มท 0810.8/272 ลงวันที่ 17 มิถุนายน 2567 แจ้งว่า เนื่องจากยังไม่มีแนวทางปฏิบัติเกี่ยวกับการส่งคืนงบประมาณเงินอุดหนุนให้แก่ อปท. ดังนั้น
เพื่อให้การจัดสรรงบประมาณและการใช้จ่ายงบประมาณของ อปท. เป็นไปด้วยความเรียบร้อย กพส.
จักดำเนินการหารือแนวทางดำเนินการส่งคืนเงินอุดหนุนทั่วไป รายการเงินอุดหนุนสำหรับการป้องกัน
และควบคุมไฟป่าของ อปท. ประจำปีงบประมาณ พ.ศ. 2567 ไปยัง ก.ก.ถ. เพื่อพิจารณา **(เอกสาร 4)**

 1.5 กสว. ได้รับแจ้งจาก กพส. ว่า คณะกรรมการการกระจายอำนาจให้แก่ อปท. ได้มีการประชุม ครั้งที่ 3/2567 เมื่อวันจันทร์ที่ 11 พฤศจิกายน 2567 ณ ห้องประชุมคณะรัฐมนตรี ชั้น 2 อาคาร
สำนักเลขาธิการคณะรัฐมนตรี (หลังใหม่) ทำเนียบรัฐบาล โดยมี ร.อสถ. (บ) เป็นผู้แทนเข้าร่วมการประชุมดังกล่าว
ที่ประชุมได้มีมติในการขอตั้งและส่งคืนงบประมาณเงินอุดหนุนที่จัดสรรให้แก่ อปท. ตามข้อหารือของ สถ.
กรณีคณะกรรมการการกระจายอำนาจให้แก่ อปท. ได้มีประกาศกำหนดหลักเกณฑ์การจัดสรรเงินอุดหนุนทั่วไป

/ให้แก่ อปท. ...

-2-

ให้แก่ อปท. ในปีงบประมาณ พ.ศ. 2567 ซึ่งกำหนดให้ สถ. จัดสรรเงินอุดหนุนทั่วไป รายการเงินอุดหนุนสำหรับบการป้องกันและควบคุมไฟป่าของ อปท. ให้แก่ ทต. และ อบต. ตามหลักเกณฑ์ที่จัดทำคำของบประมาณ
ในปีงบประมาณ พ.ศ. 2567 หาก อปท. นำไปใช้จ่ายโดยไม่มีเป้าหมาย หรือได้รับจัดสรรเงินงบประมาณ
เกินเป้าหมายจริง ย่อมสามารถส่งคืนเงินงบประมาณ โดยถือปฏิบัติตามระเบียบ มท. ว่าด้วยการรับเงิน
การเบิกจ่ายเงิน การฝากเงิน การเก็บรักษาเงิน และการตรวจเงินของ อปท. ที่ได้กำหนดไว้ **(เอกสาร 5)**

 1.6 กสว. ได้มีหนังสือ ด่วนที่สุด ที่ มท 0820.3/1143 ลงวันที่ 13 ธันวาคม 2567
ขอหารือ สน.คท. ดังนี้ **(เอกสาร 6)**

 1.6.1 ระเบียบ มท. ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินของ อปท. พ.ศ. 2566 อปท. สามารถดำเนินการส่งคืนเงินอุดหนุนได้อย่างไร และหาก อปท.
ไม่สามารถดำเนินการส่งคืนเงินอุดหนุนตามระเบียบดังกล่าวได้ อปท. สามารถส่งคืนเงินอุดหนุนได้อย่างไร

 1.6.2 เนื่องจากปัจจุบันเข้าสู่ปีงบประมาณ พ.ศ. 2568 แล้ว หาก อปท. จะส่งคืน
เงินอุดหนุนในปีงบประมาณที่ผ่านมา สามารถกระทำได้หรือไม่ อย่างไร และหากไม่สามารถส่งคืนเงินอุดหนุนประจำปีงบประมาณ พ.ศ. 2567 ได้ จะมีขั้นตอนหรือระเบียบที่เกี่ยวข้องกับการบริหารงบประมาณดังกล่าวอย่างไร

 **2. ข้อเท็จจริง**

 สน.คท. ได้มีหนังสือ ด่วนที่สุด ที่ มท 0808.2/1607 ลงวันที่ 25 ธันวาคม 2567 ตอบข้อหารือของ กสว. ตามข้อ 1.6 ดังนี้ **(เอกสาร 7)**

 2.1 ตามประกาศ ก.ก.ถ. เรื่อง หลักเกณฑ์การจัดสรรเงินอุดหนุนทั่วไปให้แก่ อปท. ปีงบประมาณ พ.ศ. 2567 ลงวันที่ 9 ตุลาคม 2566 ข้อ 1 กำหนดว่า เงินอุดหนุนทั่วไปที่จัดสรรให้แก่ อปท. จำนวน 198,247,244,700 บาท ให้จัดสรรตามรายการดังต่อไปนี้ (30) เงินอุดหนุนสำหรับป้องกัน
และควบคุมไฟป่าของ อปท. จำนวน 50,265,600 บาท และข้อ 4 กำหนดว่า ให้ อปท. นำเงินอุดหนุนทั่วไปที่ได้รับจัดสรรตามข้อ 1 ไปจัดทำข้อบัญญัติหรือเทศบัญญัติงบประมาณรายจ่ายประจำปี หาก อปท. นำเงิน
ไปใช้จ่ายและมีเงินเหลือจ่าย ให้ตกเป็นเงินสะสมของ อปท. ประกอบกับระเบียบ มท. ว่าด้วยการรับเงิน
การเบิกจ่ายเงิน การฝากเงิน การเก็บรักษาเงิน และการตรวจเงินของ อปท. พ.ศ. 2566 ข้อ 103 กำหนดว่า กรณี อปท. ได้รับเงินรายรับและต่อมามีการขอคืนในลักษณะลาภมิควรได้ภายในกำหนดอายุความ ให้ อปท. ถอนคืนเงินรายรับ โดยถือปฏิบัติตามข้อ 104 และข้อ 105 ซึ่งข้อ 105 กำหนดว่า วิธีปฏิบัติในการถอนคืนเงินรายรับ ให้ อปท. ถือปฏิบัติ ดังนี้ (1) ขอเงินคืนภายในปีงบประมาณที่รับเงิน เมื่อตรวจสอบแล้วเห็นว่าถูกต้อง ให้จ่ายคืนเงินรายรับดังกล่าว โดยต้องได้รับอนุมัติจากผู้บริหารท้องถิ่น (2) ขอเงินคืนภายหลังจากปีงบประมาณ
ที่รับเงินรายรับ เมื่อตรวจสอบแล้วเห็นว่าถูกต้อง ให้จ่ายขาดเงินสะสมได้โดยต้องได้รับอนุมัติจากสภาท้องถิ่น

 2.2 กรณีที่หารือ การที่ อปท. ได้รับการจัดสรรงบประมาณเงินอุดหนุนทั่วไป รายการเงินอุดหนุนสำหรับป้องกันและควบคุมไฟป่าของ อปท. และมีเงินเหลือจ่าย หรือกรณีที่ อปท. ได้รับการจัดสรรงบประมาณโดยไม่มีเป้าหมายหรือได้รับจัดสรรงบประมาณเกินเป้าหมายจริง เงินดังกล่าวย่อมตกเป็นเงินสะสมของ อปท. ตามประกาศ ก.ก.ถ. ข้างต้น อย่างไรก็ดี กรณี อปท. ได้รับการจัดสรรงบประมาณเงินอุดหนุนสำหรับป้องกันและควบคุมไฟป่า โดยไม่มีเป้าหมายหรือได้รับจัดสรรเงินงบประมาณเกินเป้าหมายจริง หาก ก.ก.ถ. เรียกคืนเงินดังกล่าว อปท. ก็สามารถดำเนินการถอนคืนเงินรายรับได้ โดยถือปฏิบัติตามระเบียบ มท. ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินของ อปท. พ.ศ. 2566 ข้อ 103 และข้อ 105 (1) และ (2) แล้วแต่กรณี

/**3. ข้อกฎหมาย**...

-3-

 **3. ข้อกฎหมาย**

 3.1 ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 **(เอกสาร 8)**

 ข้อ 103 กรณีองค์กรปกครองส่วนท้องถิ่นได้รับเงินรายรับและต่อมามีการขอคืน
ในลักษณะของลาภมิควรได้ภายในกำหนดอายุความ ให้องค์กรปกครองส่วนท้องถิ่นถอนคืนรายรับโดยถือปฏิบัติ
ตามข้อ 104 และข้อ 105

ฯลฯ

 ข้อ 105 วิธีปฏิบัติในการถือนคืนเงินรายรับ ให้องค์กรปกครองส่วนท้องถิ่นปฏิบัติ ดังนี้

 (1) ขอเงินคืนภายในปีงบประมาณ เมื่อตรวสอบแล้วเห็นว่าถูกต้อง ให้จ่ายคืน
เงินรายรับดังกล่าว โดยต้องได้รับอนุมัติจากผู้บริหารท้องถิ่น

 (2) ขอเงินคืนภายหลังจากปีงบประมาณที่รับเงินรายรับ เมื่อตรวจสอบแล้วเห็นว่าถูกต้อง ให้จ่ายขาดเงินสะสมได้โดยต้องได้รับอนุมัติจากสภาท้องถิ่น

 3.2 ประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง หลักเกณฑ์การจัดสรรเงินอุดหนุนทั่วไปให้แก่องค์กรปกครองส่วนท้องถิ่น ปีงบประมาณ พ.ศ. 2567 **(เอกสาร 9)**

 ข้อ 1 เงินอุดหนุนทั่วไปที่จัดสรรให้แก่องค์กรปกครองส่วนท้องถิ่น จำนวน 198,247,244,700 บาท ให้จัดสรรตามรายการ ดังต่อไปนี้

ฯลฯ

 (30) เงินอุดหนุนสำหรับการป้องกันและควบคุมไฟป่าขององค์กรปกครองส่วนท้องถิ่น จำนวน 50,265,600 บาท

ฯลฯ

 ข้อ 4 ให้องค์กรปกครองส่วนท้องถิ่นนำเงินอุดหนุนทั่วไปที่ได้รับการจัดสรร
ตามข้อ 1 ไปจัดทำข้อบัญญัติหรือเทศบัญญัติงบประมาณรายจ่ายประจำปี หากองค์กรปกครองส่วนท้องถิ่น
นำเงินไปใช้จ่ายและมีเงินเหลือจ่าย ให้ตกเป็นเงินสะสมขององค์กรปกครองส่วนท้องถิ่น ยกเว้นรายการในข้อ 1 (2) (6) (7) และ (8) ให้องค์กรปกครองส่วนท้องถิ่นนำไปใช้จ่ายตามรายการที่กำหนด โดยองค์กรปกครองส่วนท้องถิ่น
มิต้องจัดทำข้อบัญญัติหรือเทศบัญญัติงบประมาณรายจ่ายประจำปี และหากมีเงินเหลือจ่ายและองค์กรปกครองส่วนท้องถิ่นมิได้ส่งคืนเป็นเงินรายได้แผ่นดิน ให้องค์กรปกครองส่วนท้องถิ่นนำเงินเหลือจ่ายดังกล่าวไปใช้
ตามวัตถุประสงค์ที่กำหนดในปีงบประมาณ พ.ศ. 2568 หรือในปีงบประมาณต่อ ๆ ไป

 **4. ข้อพิจารณา**

 กสว. (กง.ทช.) พิจารณาแล้ว เห็นควรมีหนังสือถึงผู้ว่าราชการจังหวัดแจ้งความเห็น
ของ สน.คท. ตามข้อ 2 ให้ อปท. ทราบ เพื่อใช้เป็นแนวทางในการส่งคืนเงินอุดหนุนสำหรับภารกิจป้องกัน
และควบคุมไฟป่าต่อไป

 **4. ข้อเสนอ**

จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้

(นางสาวปรียาภัทร์ จันทร์ทิพย์)

ผอ.กสว.

ผอ.กง.ทช.............................

หน.กง...................................

จนท.......................................

ผอ.กง.สว. ..........................

หน.ฝ. ................................

จนท. .................................



ที่ มท ๐๘20.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐3๐๐

 มกราคม 2๕68

เรื่อง การส่งคืนงบประมาณเงินอุดหนุนสำหรับภารกิจป้องกันและควบคุมไฟป่า

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.8/ว 2180 ลงวันที่ 24 พฤษภาคม 2567

 ตามที่ กรมส่งเสริมการปกครองท้องถิ่นได้จัดสรรงบประมาณรายจ่ายประจำปีงบประมาณ พ.ศ. 2567 แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น งบเงินอุดหนุน เงินอุดหนุนทั่วไป เงินอุดหนุนสำหรับภารกิจป้องกันและควบคุมไฟป่าขององค์กรปกครองส่วนท้องถิ่น นั้น

 เนื่องจากกรมส่งเสริมการปกครองท้องถิ่นได้รับแจ้งว่า มีองค์กรปกครองส่วนท้องถิ่นบางแห่ง
ที่ได้รับการจัดสรรงบประมาณเงินอุดหนุนสำหรับภารกิจป้องกันและควบคุมไฟป่าแต่ไม่ได้รับการถ่ายโอนภารกิจป้องกันและควบคุมไฟป่าจากกรมป่าไม้และไม่มีพื้นที่ป่าสงวนในพื้นที่ จึงมีความประสงค์ที่จะไม่รับงบประมาณดังกล่าวและส่งคืนให้แก่กรมส่งเสริมการปกครองท้องถิ่น ดังนั้น เพื่อให้การส่งคืนงบประมาณเงินอุดหนุนสำหรับภารกิจป้องกันและควบคุมไฟป่าเป็นไปด้วยความเรียบร้อย กรมส่งเสริมการปกครองท้องถิ่นพิจารณาแล้วมีความเห็น ดังนี้

 1. ตามประกาศคณะกรรมการการกระจายอำนาจให้แก่องค์กรปกครองส่วนท้องถิ่น
เรื่อง หลักเกณฑ์การจัดสรรเงินอุดหนุนทั่วไปให้แก่องค์กรปกครองส่วนท้องถิ่น ปีงบประมาณ พ.ศ. 2567
ลงวันที่ 9 ตุลาคม 2566 ข้อ 1 กำหนดว่า เงินอุดหนุนทั่วไปที่จัดสรรให้แก่องค์กรปกครองส่วนท้องถิ่น จำนวน 198,247,244,700 บาท ให้จัดสรรตามรายการดังต่อไปนี้ (30) เงินอุดหนุนสำหรับป้องกัน
และควบคุมไฟป่าขององค์กรปกครองส่วนท้องถิ่น จำนวน 50,265,600 บาท และข้อ 4 กำหนดว่า
ให้องค์กรปกครองส่วนท้องถิ่นนำเงินอุดหนุนทั่วไปที่ได้รับจัดสรรตามข้อ 1 ไปจัดทำข้อบัญญัติหรือเทศบัญญัติงบประมาณรายจ่ายประจำปี หากองค์กรปกครองส่วนท้องถิ่นนำเงินไปใช้จ่ายและมีเงินเหลือจ่าย ให้ตกเป็น
เงินสะสมขององค์กรปกครองส่วนท้องถิ่น ประกอบกับระเบียบกระทรวงมหาดไทยว่าด้วยการรับเงิน
การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 ข้อ 103 กำหนดว่า กรณีองค์กรปกครองส่วนท้องถิ่นได้รับเงินรายรับและต่อมามีการขอคืนในลักษณะ
ลาภมิควรได้ภายในกำหนดอายุความ ให้องค์กรปกครองส่วนท้องถิ่นถอนคืนเงินรายรับ โดยถือปฏิบัติ
ตามข้อ 104 และข้อ 105 ซึ่งข้อ 105 กำหนดว่า วิธีปฏิบัติในการถอนคืนเงินรายรับ ให้องค์กรปกครองส่วนท้องถิ่นถือปฏิบัติ ดังนี้ (1) ขอเงินคืนภายในปีงบประมาณที่รับเงิน เมื่อตรวจสอบแล้วเห็นว่าถูกต้อง ให้จ่ายคืน
เงินรายรับดังกล่าว โดยต้องได้รับอนุมัติจากผู้บริหารท้องถิ่น (2) ขอเงินคืนภายหลังจากปีงบประมาณที่รับเงินรายรับ
เมื่อตรวจสอบแล้วเห็นว่าถูกต้อง ให้จ่ายขาดเงินสะสมได้โดยต้องได้รับอนุมัติจากสภาท้องถิ่น

 2. กรณีที่องค์กรปกครองส่วนท้องถิ่นได้รับการจัดสรรงบประมาณเงินอุดหนุนทั่วไป
รายการเงินอุดหนุนสำหรับป้องกันและควบคุมไฟป่าขององค์กรปกครองส่วนท้องถิ่น และมีเงินเหลือจ่าย
หรือกรณีที่องค์กรปกครองส่วนท้องถิ่นได้รับการจัดสรรงบประมาณโดยไม่มีเป้าหมายหรือได้รับจัดสรรงบประมาณเกินเป้าหมายจริง เงินดังกล่าวย่อมตกเป็นเงินสะสมขององค์กรปกครองส่วนท้องถิ่น ตามประกาศ

/คณะกรรมการ...

-2-

คณะกรรมการการกระจายอำนาจให้แก่องค์กรปกครองส่วนท้องถิ่นข้างต้น อย่างไรก็ดี กรณีองค์กรปกครองส่วนท้องถิ่นได้รับการจัดสรรงบประมาณเงินอุดหนุนสำหรับป้องกันและควบคุมไฟป่า โดยไม่มีเป้าหมาย
หรือได้รับจัดสรรเงินงบประมาณเกินเป้าหมายจริง หากคณะกรรมการการกระจายอำนาจให้แก่องค์กร
ปกครองส่วนท้องถิ่นเรียกคืนเงินดังกล่าวองค์กรปกครองส่วนท้องถิ่นก็สามารถดำเนินการถอนคืนเงินรายรับได้ โดยถือปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน
และการตรวจเงินขององค์กรปกครองส่วนท้องถิ่น พ.ศ. 2566 ข้อ 103 และข้อ 105 (1) และ (2) แล้วแต่กรณี 3. คณะกรรมการการกระจายอำนาจให้แก่องค์กรปกครองส่วนท้องถิ่นในการประชุม
ครั้งที่ 3/2567 เมื่อวันจันทร์ที่ 11 พฤศจิกายน 2567 ได้ตอบข้อหารือของกรมส่งเสริมการปกครองท้องถิ่น กรณีคณะกรรมการการกระจายอำนาจให้แก่องค์กรปกครองส่วนท้องถิ่นได้มีประกาศกำหนดหลักเกณฑ์
การจัดสรรเงินอุดหนุนทั่วไปให้แก่องค์กรปกครองส่วนท้องถิ่น ในปีงบประมาณ พ.ศ. 2567 ซึ่งกำหนด
ให้กรมส่งเสริมการปกครองท้องถิ่นจัดสรรเงินอุดหนุนทั่วไป รายการเงินอุดหนุนสำหรับการป้องกันและควบคุมไฟป่าขององค์กรปกครองส่วนท้องถิ่นให้แก่เทศบาลตำบลและองค์การบริหารส่วนตำบล ตามหลักเกณฑ์ที่จัดทำ
คำของบประมาณในปีงบประมาณ พ.ศ. 2567 หากองค์กรปกครองส่วนท้องถิ่นนำไปใช้จ่ายและมีเงินเหลือจ่าย
ให้ตกเป็นเงินสะสมขององค์กรปกครองส่วนท้องถิ่น นอกจากนี้ กรณีองค์กรปกครองส่วนท้องถิ่นได้รับจัดสรรงบประมาณโดยไม่มีเป้าหมาย หรือได้รับจัดสรรงบประมาณเกินเป้าหมายจริง ย่อมสามารถส่งคืนเงินงบประมาณ
โดยถือปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 ที่ได้กำหนดไว้

 ในการนี้ กรมส่งเสริมการปกครองท้องถิ่นจึงขอความร่วมมือจังหวัดแจ้งแนวทางการส่งคืนงบประมาณเงินอุดหนุนสำหรับภารกิจป้องกันและควบคุมไฟป่าให้องค์กรปกครองส่วนท้องถิ่นให้ทราบ
และใช้เป็นแนวทางในการส่งคืนงบประมาณเงินอุดหนุนสำหรับภารกิจป้องกันและควบคุมไฟป่าต่อไป

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. 02 241 9000 ต่อ 2113

ไปรษณีย์อิเล็กทรอนิกส์ saraban@dla.go.th

ร.อสถ..................................

ผอ.กสว...............................

ผอ.กง.ทช.............................

หน.กง...................................

จนท.......................................